Marcelo Bielsa

Marcelo Bielsa (s. 21. heinäkuuta 1955) on argentiinalainen jalkapallovalmentaja ja entinen puolustaja. Toukokuusta 2023 lähtien hän on toiminut Uruguayn jalkapallomaajoukkueen päävalmentajana.

Ura pelaajana

Bielsa kasvoi Rosariossa ja kuului Newell's Old Boysin kannattajiin. Hänen perheensä oli aktiivisesti mukana Argentiinan politiikassa ja oikeustieteissä, joten Marcelo päätti rikkoa perinteen ja rueta jalkapalloilijaksi. Bielsa, still mad about the game  Peliura Newell's Old Boysissa jäi kuitenkin varsin lyhyeksi, sillä hän pelasi seurassa vain 25 ottelua. Liikunnanopettajaksi opiskellut Bielsa päätti jatkaa uraansa jalkapallon parissa valmentajana.

Ura valmentajana

Bielsa aloitti valmennusuransa Newell's Old Boysin organisaatiossa juniorivalmentajana ja nousi vuonna 1990 seuran edustusjoukkueen päävalmentajaksi. Hän johdatti seuran Argentiinan mestariksi 1990/91 ja jatkoi menestykulkua seuraavalla kaudella johtaen seuran Copa Libertadoresin finaaliin, jossa se hävisi brasilialaiselle São Paulolle 2–1. Samana vuonna hän voitti seuran kanssa myös Clausuran.

1992 Bielsa siirtyi meksikolaisen FC Atlasin, muttei onnistunut kahden kautensa aikana saavuttamaan suurempia meriittejä. 1994–95 hän toimi Club Américan päävalmentajana, kunnes palasi kotimaahansa. 1998 hän johdatti Club Atlético Vélez Sársfieldin Argentiinan Clausuran voittoon. 

1998 Bielsa debytoi valmentajana myös Euroopassa siirtyen RCD Espanyolin peräsimeen. Pesti jäi kuitenkin lyhyeksi, kun hänestä tuli MM-kisojen 1998 jälkeen Argentiinan maajoukkueen päävalmentaja.

Bielsan johdolla Argentiinan eteni MM-kisoihin 2002, mutta tie katkesi jo alkulohkovaiheeseen maan jäätyä kolmanneksi Ruotsin ja Englannin taakse. Bielsa sai kuitenkin jatkaa tehtävissään ja johdatti Argentiinan Copa Américan hopealle 2004 ja Olympiakultaan 2004. Argentina captures first Olympic gold Temppu oli historiallinen, sillä olympiavoitto meni Etelä-Amerikkaan ensimmäistä kertaa sitten 1928 olympialaisten. Argentiinalle olympiakulta oli ensimmäinen 52 vuoteen.Argentina win first gold in 52 years Menestyksestä huolimatta Bielsa päätti jättää maajoukkuevalmentajan tehtävät syyskuussa 2004.

Bielsa oli kolmisen vuotta sivussa valmennustehtävistä, kunnes siirtyi elokuussa 2007 Chilen maajoukkueen uudeksi päävalmentajaksi. Marcelo Bielsa es el nuevo técnico de Chile  Bielsan johdolla Chile on pelannut hyvin matkallaan MM-lopputurnaukseen 2010. Lokakuussa 2008 Chile voitti historiansa ensimmäistä kertaa Argentiinan 1–0. Ottelun jälkeen Argentiinan luotsi Alfio Basile jätti tehtävänsä. Basile resigns as Argentina coach Hyvien karsintojen jälkeen Chile varmisti MM-lopputurnauspaikkansa 12 vuoden tauon jälkeen. Bielsasta tuli Chilessä suosittu, ja hänet olisi haluttu pitää maajoukkueen peräsimessä vuoteen 2015 saakka. Chile wants to keep Bielsa until 2015 

Lopputurnauksessa Bielsan suojatit esittivät hyökkäysvoittoista ja prässäävää jalkapalloa, joka sai suosiota katsojien keskuudessa. Alkulohkossa joukkue kaatoi Hondurasin ja Sveitsin, mutta hävisi Espanjalle. Neljännesvälierissä vastaan asettui Brasilia, joka oli vielä liian kova pala Bielsan miehistölle. Chile putosi jatkosta 3–0 tappion myötä. Brasilia puolivälieriin Hollannin vastustajaksi Elokuussa 2010 Bielsa allekirjoitti vuoteen 2015 ulottuvan jatkosopimuksen Chilen jalkapalloliiton kanssa. Bielsa signe jusqu'en 2015  Jatkosopimuksestaan huolimatta Bielsa jätti tehtävänsä jo marraskuun alussa 2010 Jorge Segovian noustua Chilen jalkapalloliiton johtoon. Marcelo Bielsa tritt zurück Tammikuussa 2011 Chilen jalkapalloliiton presidentti Sergio Jadue kertoi, että liitto on esittänyt Bielsalle tarjouksen jatkaa päävalmentajana. Chilen jalkapalloliitto kertoo Bielsan jatkavan maajoukkueen peräsimessä Pian tämän jälkeen Bielsa ilmoitti, että hänen uransa Chilessä on ohi. Bielsan mukaan juuri Jaduen toiminta sai hänet eroamaan. Bielsa ei jatka Chilen päävalmentajana

Heinäkuussa 2011 Bielsa palasi valmennustehtäviin baskiseura Athletic Bilbaon uutena päävalmentajana. Marcelo Bielsa appointed as Athletic Bilbao coach after presidential elections Bielsan johdolla Athletic eteni Copa del Reyn loppuotteluun toistamiseen kolmen vuoden sisällä. Myös eurokentillä tuli menestystä, kun Athletic pelasi 35 vuoden tauon jälkeen eurocupin finaalissa. Eurooppa-liigan mestaruus jäi kuitenkin haaveeksi, kun Club Atlético de Madrid oli Bukarestin illassa vahvempi maalein 3–0. Falcao verteidigt seinen Titel - diesmal mit Atletico! Bielsan miehistö joutui pettymään myös kauden päättäneessä Copa del Reyn finaalissa, kun FC Barcelona oli parempi maalein 3-0. Bielsa otti vastuun tappiosta ja piti omia taktisia valintojaan syynä lopputulokseen. Bielsa accepts blame for Copa del Rey defeat and says future will be sorted 'one way or another' next week Kausi 2012/13 sujui Bilbaolta kehnosti ja joukkue jäi La Ligassa vasta sijalle 12. Kauden jälkeen baskiseura purki Bielsan sopimuksen. Bilbao lässt Bielsas Vertrag auslaufen

Keväällä 2014 spekuloitiin pitkään Bielsan siirtymisellä Olympique Marseillen päävalmentajaksi. Lopulta ranskalaisseuran puheenjohtaja vahvisti 2. toukokuuta, että Bielsasta tulee kesällä 2014 seuran uusi päävalmentaja kaksivuotisella sopimuksella. Labrune officialise Bielsa Kaudella 2014/15 Bielsa luotsasi Marseillen liigassa neljänneksi, mikä toi seuralle paikan Eurooppa-liigaan. Kesällä 2015 seura menetti avainpelaajistaan André-Pierre Gignacin, André Ayew'n ja Dimitri Payet'n. Liigakausi sai kehnon alun, kun SM Caen voitti Marseillen 1–0. Vuoteen 2017 ulottuneen jatkosopimuksen tehnyt Bielsa erosi yllättäen tehtävästään avausottelun jälkeen. Marcelo Bielsa's sudden departure throws Marseilles into turmoil

6. heinäkuuta 2016 Bielsa allekirjoitti valmennussopimuksen SS Lazion kanssa.Lazio confirm Marcelo Bielsa as new head coach  Kaksi päivää myöhemmin El Loco ilmoitti kuitenkin eroavansa seuran palveluksesta.Marcelo Bielsa leaves Lazio two days after appointment Hän perusteli pikaista lähtöään seurajohdon petettyä annetut lupaukset pelaajahankinnoista. Bielsa katsoi, ettei voi luotsata joukkuetta menestykseen ilman vahvistuksia.Marcelo Bielsa explains why he quit Lazio after just TWO days in charge

Helmikuussa 2017 kerrottiin, että Bielsa aloittaa heinäkuussa ranskalaisseura Lille OSC:n päävalmentajana. Hänen sopimuksensa kattaa kauden 2017/18.Marcelo Bielsa to manage Lille in 2017–18 season Bielsa oli seuran uuden puheenjohtaja Gérard Lopezin hankinta palauttamaan LOSC takaisin mestaruuskamppailuun, mutta toisin kävi. Lillen syyskausi oli vaikea, eikä Bielsa saanut joukkueen peliä toimimaan. Heikkojen tulosten myötä luottamus Bielsan ja seurajohdon välillä heikkeni, ja Bielsan lähdettyä omatoimisesti Chileen kesken kauden, seurajohto hyllytti hänet valmennustehtävästään marraskuussa 2017.Ligue 1 strugglers Lille confirm they have suspended manager Marcelo Bielsa Joulukuun puolivälissä seurajohto purki Bielsan sopimuksen.Marcelo Bielsa sacked as Lille manager after suspension 

Kesäkuussa 2018 Englannin Mestaruussarjan Leeds United ilmoitti solmineensa Bielsan kanssa kaksivuotisen sopimuksen.Leeds United: Marcelo Bielsa signs two-year contract to become new manager Bielsan johdolla Leeds taisteli kaudella 2018/19 noususta Englannin Valioliigaan. Leeds oli koko kauden ajan yhtä kierrosta lukuun ottamatta kolmen kärjessä ja 33 kierrosta 46:sta kahden parhaan joukossa eli kiinni suoran nousijan paikassa. Joukkue voitti kuitenkin vain neljä kauden kymmenestä viimeisestä sarjaottelusta ja jäi lopulta Mestaruussarjassa kolmanneksi, kuusi pistettä suorasta noususta. Nousukarsinnoissa Bielsan Leeds kärsi tappion viidenneksi sijoittuneelle Derbylle yhteismaalein 4–3.Substitute Jack Marriott was the hero as Derby stunned Leeds Loppukauden pettymyksestä huolimatta Bielsan vahvistettiin jatkavan seurassa myös kaudella 2019/20.Marcelo Bielsa to remain Leeds United boss for 2019-20 season

Kaudella 2019/20 Bielsa luotsasi Leedsin jälleen taistelemaan noususta Valioliigaan. Kauden keskivaiheilla Leeds oli vaikeuksissa ja joulukuun puolivälistä helmikuun puoliväliin Leeds voitti vain kaksi kymmenestä sarjaottelustaan. Kauden jatkuttua koronaviruksen aiheuttaman tauon jälkeen uudelleen kesäkuussa 2020, Leeds palasi vahvasti voittojen tielle ja Bielsan johdolla joukkue varmisti paluunsa Valioliigaan 16 vuoden odotuksen jälkeen.Leeds palaa Valioliigaan 16 vuoden odotuksen jälkeen Bielsan johdolla Leeds sijoittui kaudella 2020/21 Valioliigassa yhdeksänneksi. Toinen kausi oli haasteellisempi ja eritoten puolustuspelaamisen haasteiden kanssa taistellut Leeds vajosi Valioliigan tyvipäähän. Lopulta seurajohto erotti Bielsan helmikuun lopussa 2022 Leedsin ollessa liigassa sijalla 16.Club statement: Marcelo Bielsa

Toukokuussa 2023 Bielsasta tuli Uruguayn jalkapallomaajoukkueen päävalmentaja.Marcelo Bielsa: Ex-Leeds manager named Uruguay head coach

Meriitit valmentajana

 Englannin Mestaruussarja: 2020
 Argentiinan mestaruus: 1991
 Argentiinan Clausura: 1992, 1998
 Copa Libertadores
Hopeaa: 1992
 Olympiakulta: 2004
 Copa América
Hopeaa: 2004
Puolivälierät: 1999
 Maailmanmestaruuskisat
 2.kierros: 2010
 Lohkovaihe: 2002
 Eurooppa-liiga
Hopeaa: 2012
 Copa del Rey
Hopeaa: 2012

 Lähteet 

Luokka:Argentiinalaiset jalkapalloilijat
Luokka:Argentiinalaiset jalkapallovalmentajat
Luokka:Vuonna 1955 syntyneet
Luokka:Elävät henkilöt